
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea repartizării unui număr de 21 abonamente telefonice consilierilor locali în funcţie, pe perioada mandatului şi suportarea contravalorii acestora din bugetul local 
al Municipiului Focşani

                  Consiliul Local al Municipiului Focşani, judetul Vrancea, întrunit în şedinţă ordinară,

            - analizând proiectul de hotărâre iniţiat de consilierii locali: Alecsandrescu Dorian, Balaban Elena Luminiţa, Buzoi Dan, Horhocea Puiu Dragoş, Matişan Bogdan Emilian, Mersoiu Ionuţ, Necula Ionel Gabriel, Oloeriu Ioan Liviu, Pădineanu Gabriel, Pătraşcu Enache, Radu Niţu, Trofin Tudorel –Daniel şi Vrabie Cătălin prin care se propune aprobarea repartizării unui număr de 21 abonamente telefonice consilierilor locali în funcţie, pe perioada mandatului şi suportarea contravalorii acestora din bugetul local al Municipiului Focşani, raportul comun întocmit de Direcţia economică şi Serviciul comunicare înregistrat la nr. 35142/17.07.2012;

· văzând avizul favorabil al Comisiei pentru buget, finanţe, investiţii, liberă iniţiativă, economic;

· având în vedere adresa nr. 35377/17.07.2012 transmisă de consilierii locali;
· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                 Art. 1 (1) Se aprobă repartizarea unui număr de 21 abonamente telefonice consilierilor locali în funcţie, pe perioada mandatului şi suportarea contravalorii acestora din bugetul local al Municipiului Focşani.
                            (2) Consilierii locali în funcţie vor beneficia de abonamente telefonice de grup pentru facilitarea comunicării cu ceilalţi membrii ai Consiliului Local, cu personalul din aparatul propriu al Consiliului Local, conducerea Primăriei, departamentele de specialitate din cadrul Primăriei Municipiuului Focşani, precum şi în relaţia cu cetăţenii. 
                           (3) Lunar, sunt puse la dispoziţia fiecărui consilier local un număr de 200 de minute convorbiri telefonice în orice reţea, convorbirile în cadrul grupului fiind gratuite. În abonament nu sunt incluse SMS-uri, MMS-uri, convorbiri internaţionale, roaming şi internet. Orice astfel de servicii înregistrate în factura fiscală la numărul de telefon alocat se recuperează de la utilizatorul abonamentului. 

                Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul comunicare şi Consiliul Local al Municipiului Focşani.

            PREŞEDINTE DE ŞEDINŢĂ,

                    Oloeriu Ioan Liviu
                                                                                                         CONTRASEMNEAZĂ,

                                                                                              SECRETARUL MUNICIPIULUI 
                                                                                                                  FOCŞANI
                                                                                                    Corhană Eduard Marian

